hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru hu hu nds hu tr cs en hu hu hu en hu hu hu hu hu hu hu hu hu en en hu hu hu hu hu hu hu hu hu hu hu hu en en hu en hu hu fr hu de fr hu de nl hu de nl hu de nl hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu km hu hu hu en hu hu en hu en en en sv fr de de fr fr fr sv en fr en ja fr de fr en en hu hu
Békéscsabai Petőfi Utcai Általános Iskola
Szívesen fogadjuk az 1%-os felajánlásaikat iskolánk alapítványa számára!
A Petőfi Utcai Általános Iskoláért Alapítvány
Nevezés a Bolyai anyanyelvi csapatversenyre
Zenei világnap - okt. 1. - zenetörténeti kiállítás, reggeli muzsika az iskolarádióban
Megemlékezés az aradi vértanúk kivégzéséről
Városi rendezvény: részvétel az aradi vértanúk napja alkalmából rendezett városi ünnepségen
Petőfi Utcai Általános Iskola
„Mesék a Zümmögő birodalomból” meseíró pályázat
Az Agrárminisztérium 2021. évi Föld Napja alkalmából, „Mesék a Zümmögő birodalomból” címmel meghirdet ett országos meseíró pályázatán, Molnár Máté 3.b osztályos tanuló „Mese a bátor méhecskéről” című meséje díjazásban részesült.
A pályázati felhívásra beérkezett 903 mese közül, többkörös bírálatot követően 70 mesét javasolt megjelentetésre a zsűri. Ezekből a mesékből – szakmai lektorálás és szerkesztés után – online mesekönyv készül, melyet az interneten nyilvánosan elérhetővé tesznek.
A mesepályázat díjátadó ünnepségére 2021. szeptember 27-én hétfőn, 14 órai kezdettel került sor a Magyar Mezőgazdasági Múzeumban. A díjat  László Tibor Zoltán környezetvédelemért felelős helyettes államtitkár adta át Máténak.
Felkészítő pedagógus: Szarka Anita
Az Országos Rendőr-főkapitányság Országos Balesetmegelőzési Bizottsága a Magyar Biztosítók Szövetségével együttműködésben 2017 óta szervezi a baleset-megelőzési témájú projekteket,
Az idén szeptember 20-26-ig megrendezett Biztonság Hete témahét átfogó módon hívta fel a figyelmet a biztonságra, amelyet jól jelképez az együttműködő partnerek sokszínűsége (többek között a Magyar Autóklub, a Magyar Közút Nonprofit Zrt., a KTI Közlekedéstudományi Intézet Nonprofit Kft., a Rendőrség, a Katasztrófavédelem, a Magyar Vöröskereszt). A Békés megyei program a Csabagyőngye Kultúrális központban került megrendezésre szeptember 21-én. Iskolánk több osztálya is részt vett a programon a gyerekek nagy örömére, hiszen játszva ismerkedtek meg biztonság fogalomkörével. Füstkamra, szimulátor, kirakó játékok mellett megismerték az újraélesztés módját is.
A képek megtekinthetőek a galériában vagy IDE kattintva.
20 jubileumi Bajtársi Haditornáját rendezte a MATASZ és a Honvédelmi Sportszövetség szeptember 24-én a szokott helyszínen a repülőtéren. Az általános iskolás korosztályban 15 csapat mérte össze tudását, tetrekészségét. A fegyverszereléstől a lövészeten át a tájékozódási futásig feladatok tömkelege várta a versenyzőket. Iskolánk két csatot indított a versenyen, mely csapatok az eredményhirdetéskor a képzeletbeli dobógóra állhattak. 1. helyezést ért el az 1234 csapat, melynek tagjai: Czigléczki Lilien, Tóth Patrik, Hanyecz Gergő 8.c és Pojendán Áron 8.b. Második helyezést ért el a CBA csapat, amelynek versenyzői: Bujdosó Boglárka 8.a, Dér Máté, Szász Máté 8.c és Koncz András 8.b osztályos tanulók. Felkészítőjük: Barta Gábor Gratulálunk a csapatoknak a szép eredményekhez.
A képek megtekinthetőek a galériában vagy IDE kattintva.
Szeptember 22-én autómentes napot rendeztek Békéscsabán is, melyhez iskolánk is csatlakozott. Arra buzdítottuk a gyerekeket, hogy ezen a napon vagy gyalog vagy kerékpárral érkezzenek az iskolába. A városi program része volt a kerékpárosok számára a kerékpáros reggeli, melyet két helyszínen kínáltak a városban a Békéscsabai Városfejlesztési Nonprofit Kft., és a FETA, vagyis a Fenntartható Térségért Alapítvány szervezésében. A Program része volt a HUMDA Junior Gokart Challenge tehetségkutató program is, melyen sok tanulónk kipróbálta tudását. 22-én Talmácsi Gábor világbajnok fogadta az iskolásokat a főtéren felállított kamionban a szimulátoroknál.
Kora esti program volt a Critical Mass, mely már hagyományos eleme az autómentes napnak. Sikerült több családot invitálnunk erre a kerékpártúrára. Ritka pillanat, amikor motoros felvezetéssel  a négysávos úton kerékpározhatunk. A túrát teljesítők a Szent István téren kerékpáremeléssel zárták a programsorozatot.
A képek megtekinthetőek a galériában vagy IDE kattintva.
Honvédelmi nap 3-4.évf 2021.09.14
Honvédelmi hét indult ma az iskolában. 3-4. osztályosok ismerkedtek játékos formában a honvédelemmel. A délután folyamán több állomáshelyet kerestek fel, küzdöttek le, próbálgatták képességeiket, állóképességük határit feszegették. A Honvédelmi Sportszövetség pályázatán nyert program megvalósításában a felsős testnevelők segítségére voltak a MH 2. vitéz Vattay Antal Területvédelmi Ezred Fekete Imre Területvédelmi Zászlóalj önkéntes területvédelmi tartalékosai. Holnap élménynap vár a diákokra.
A képek megtekinthetőek a galériában vagy IDE kattintva.
A Könyvtárellátó Nonprofit Kft. által meghirdetett „Könyvet a Könyvtáraknak” országos pályázat keretében iskolánk könyvtárának lehetősége volt 30 db kötetre pályázni. Igyekeztünk a gyerekek körében kedvelt és népszerű ifjúsági könyveket választani a legkisebb korosztály és az idősebb kamaszok érdeklődési körét is figyelembe véve. Iskolánk sikeresen elnyerte a százezer forint értékű pályázatot, így értékes újdonságokkal gyarapodott gyűjteményünk.
Rábai Gabriella és Greksza Attiláné
Első osztályosok köszöntése 2021
Képek megtekinthetőek a galériában vagy IDE kattintva.
Képek megtekinthetőek a galériában vagy IDE kattintva.
EMMI utasítás az egészségügyi, szociális és köznevelési ágazat szakmai rendezvényeinek megtartásáról
Városi nyári tábor tájékoztató
©2022 Békéscsabai Petőfi Utcai Általános Iskola. Minden jog fenntartva.